{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o nacrtu ključnih elemenata ITU Poziva \"Višenamjenska infrastruktura - Urbano područje Bjelovar\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"FILIP VUSIĆ","NACRT ključnih elemenata Poziva na dostavu projektnih prijedloga za e-savjetovanje,\nOPĆE INFORMACIJE (predmet, svrha i pokazatelji Poziva)","Predlažemo da se u predmetu poziva izmjeni tekst odvajanjem društvene i kulturne djelatnosti kao zasebnih djelatnosti zbog šire mogućnosti prihvatljivosti većeg broja projekata, a koji jesu u skladu s ciljevima Strategije Većeg urbanog područja Bjelovar i ITP (poticanje poduzetništva, podrška razvoju i poboljšanju istraživačkih i inovacijskih kapaciteta, razvoj vještina za pametnu specijalizaciju, industrijsku tranziciju, poduzetništvo i sl.)","Nije prihvaćen","Prijedlog se ne prihvaća. Svi ITU Pozivi moraju biti usklađeni s usvojenim Kriterijima odabira i pripadajuće metodologije za projekte koji će se provoditi putem ITU mehanizma i Integriranim teritorijalnim programom koji definiraju da će se kroz ITU mehanizam financirati integrirani projekti kojima će se moći odgovoriti na više razvojnih potreba u urbanom području, a predloženim odvajanjem ne bi se mogla postići nužna integriranost projekta."]
[2,"OPĆINA ROVIŠĆE","OPĆE INFORMACIJE (predmet, svrha i pokazatelji Poziva),\nFinancijska alokacija, indikativni iznosi i intenziteti bespovratnih sredstava","Najviši iznos i najniži iznos potrebno je zamijeniti, na način da najviši iznos iznosi 1.700.000,00 EUR, dok najniži iznos iznosi 500.000,00 EUR","Prihvaćen","Prihvaćeno. U objavljenom nacrtu ključnih elemenata Poziva na dostavu projektnih prijedloga radi se o omašci koja će biti ispravljena te će se za najviši iznos bespovratnih sredstava, umjesto 500.000,00 EUR, navesti 1.700.000,00 EUR, a za najniži, umjesto 1.700.000,00 EUR, navesti 500.000,00 EUR."]
[3,"ZDRAVKO PAVEC","OPĆE INFORMACIJE (predmet, svrha i pokazatelji Poziva),\nFinancijska alokacija, indikativni iznosi i intenziteti bespovratnih sredstava","Predlažemo da se pod najniži iznos navede: 500.000,00 EUR, a pod najviši iznos 1.700.000,00 EUR.","Prihvaćen","Prihvaćeno. U objavljenom nacrtu ključnih elemenata Poziva na dostavu projektnih prijedloga radi se o omašci koja će biti ispravljena te će se za najviši iznos bespovratnih sredstava, umjesto 500.000,00 EUR, navesti 1.700.000,00 EUR, a za najniži, umjesto 1.700.000,00 EUR, navesti 500.000,00 EUR."]
[4,"FILIP VUSIĆ","OPĆE INFORMACIJE (predmet, svrha i pokazatelji Poziva),\nPrihvatljivost prijavitelja","Predlažemo mogućnost partnerstva na projektu s pravnim oblicima, a koji su potencijalni korisnici infrastrukture koja je predmet projekta sufinanciranih iz ovog Poziva","Prihvaćen","Prijedlog je prihvaćen te će Pozivom biti omogućeno partnerstvo na projektu."]
[5,"ZDRAVKO PAVEC","OPĆE INFORMACIJE (predmet, svrha i pokazatelji Poziva),\nPrihvatljivost prijavitelja","Predlažemo da se omogući partnerstvo s pravnom osobom kojoj je osnivač jedinica lokalne samouprave.","Prihvaćen","Prijedlog je prihvaćen te će Pozivom biti omogućeno partnerstvo na projektu."]
[6,"FILIP VUSIĆ","OPĆE INFORMACIJE (predmet, svrha i pokazatelji Poziva),\nBroj projektnih prijedloga po prijavitelju","Predlažemo povećanje broja projektnih prijava po Prijavitelju u okviru ovog Poziva, te da se s jednim Prijaviteljem može sklopiti više Ugovora o dodjeli bespovratnih sredstava po Pozivu kako bi se osigurala što veća iskorištenost raspoložive financijske alokacije","Prihvaćen","Prijedlog je prihvaćen te će Pozivom biti omogućeno podnošenje više projektnih prijedloga od strane jednog Prijavitelja."]
[7,"ZDRAVKO PAVEC","OPĆE INFORMACIJE (predmet, svrha i pokazatelji Poziva),\nBroj projektnih prijedloga po prijavitelju","Poštovani, predlažemo da se omogući podnošenje više projektnih prijedloga po Prijavitelju u okviru ovog Poziva, te da se s jednim Prijaviteljem može sklopiti više Ugovora o dodjeli bespovratnih sredstava. Cilj predmetnog prijedloga je osigurati iskorištenost raspoložive financijske alokacije u okviru ovog Poziva, dok se ograničavanjem broja prijava po Prijavitelju, potencijalno onemogućava iskorištavanje raspoložive financijske alokacije Poziva, a što bi posljedično dovelo i do neiskorištavanja cjelokupne financijske alokacije za Veće urbano područje Bjelovar. Predmetno ograničenje navedeno u ovom nacrtu ključnih elemenata poziva na dostavu projektnih prijedloga za e-savjetovanje „ITU – Višenamjenska infrastruktura“ dovodi sve potencijalne Prijavitelje na ovaj Poziv u nepovoljan položaj.","Prihvaćen","Prijedlog je prihvaćen te će Pozivom biti omogućeno podnošenje više projektnih prijedloga od strane jednog Prijavitelja."]
[8,"ZDRAVKO PAVEC","OPĆE INFORMACIJE (predmet, svrha i pokazatelji Poziva),\nPopis popratne dokumentacije koji će se zahtijevati od Prijavitelja","Predlažemo u popis popratne dokumentacije dodati i slijedeće (zbog raznovrsnosti potencijalnih projektnih prijedloga i pripadajućih situacija): \n• Troškovnik opremanja\n• Akt za građenje – pravomoćna građevinska dozvola, rješenje o uvjetima građenja, potvrda glavnog projekta, rješenje o izvedenom stanju, lokacijska dozvola kojom se dozvoljava građenje, potvrda nadležnog upravnog odjela za graditeljstvo da za ulaganje nije potrebna građevinska dozvola (jednostavne građevine), rješenje o uvjetima uređenja prostora, rješenje kojim se odobrava građenje i\n• Izjava/rješenje/suglasnost vlasnika nekretnine u javnom vlasništvu (npr. nekretnina je u vlasništvu pravne osobe osnovane od strane Prijavitelja) da je suglasan da Prijavitelj provede ulaganje koje je predmet projektnog prijedloga\n• Identifikacija čestica nadležnog ureda za katastar\n• Izjava nositelja služnosti da na čestici vlasnika nekretnine upisana služnost neće utjecati na realizaciju projekta \n• Ugovor/mišljenje/suglasnost o davanju na uporabu nekretnine u javnom vlasništvu i slično","Primljeno na znanje","Primljeno na znanje. Prijedlog će se razmotriti te će popis popratne dokumentacije uz prijavni obrazac biti definiran Uputama za prijavitelje."]
[9,"OPĆINA ROVIŠĆE","OPĆE INFORMACIJE (predmet, svrha i pokazatelji Poziva),\nRok za predaju projektnog prijedloga","Predlaže se da trajanje postupka od zaprimanja prvog projektnog prijedloga do krajnjeg roka dostave projektnih prijedloga ne bude kraće od 3 (slovima: tri) mjeseca.","Primljeno na znanje","Primljeno na znanje. Prijedlog će se razmotriti pri definiranju konačnih odredbi i uvjeta poziva na dostavu prjektnih prijedloga."]